Chcedźa sportowe zarjadowanje při Třižonjanskim jězoru tež lětsa přewjesć
Łaz (AK/SN). Lětuše triatlonowe wubědźowanje KnappenMan při Třižonjanskim jězoru chcedza korony dla z wobmjezowanjemi a krutymi postajenjemi po móžnosći 29. a 30. awgusta přewjesć. To zdźěli Łazowski wjesnjanosta Thomas Leberecht (CDU) předwčerawšim Łazowskim gmejnskim radźićićelam na posedźenju. Po tuchwilnych planach přewjedu zarjadowanje w mjeńšej formje. Njebudźe pak žanoho wubědźowanja za dźěći, kaž su je hewak poskićeli. Jenož dorosćeni sportowcy sami smědźa so w tak mjenowanym nutřkownym wobłuku pohibo- wać. Wopytowarjo dyrbja za zašlahanjemi wostać. Nimo toho njezměja žane předawanišća zakuskow a napojow za přihladowarjow. „Smy dobreje mysle“, rjekny Leberecht, kiž přihoty z wjacorymi partnerami wobstajnje wothłosuje.
ces_Latn szl_Latn